సమ్మె యోచనను విరమించుకోండి
-  ఢిల్లీ హైకోర్టు మధ్యంతర ఉత్తర్వులు
న్యూఢిల్లీ: 'భారతీయ స్టేట్‌ బ్యాంకు'లో (ఎస్‌బీఐ) విలీనాన్ని వ్యతిరేకిస్తూ అనుబంధ బ్యాంకుల ఉద్యోగుల తలపెట్టిన సమ్మె యోచనను విరమించుకోవాలంటూ ఢిల్లీ హైకోర్టు సోమవారం మధ్యంతర ఉత్తర్వులను జారీ చేసింది. బ్యాంకుల విలీనంతో పాటు పలు ప్రభుత్వ వ్యతిరేక విధానాలను నిరసిస్తూ 'ఆల్‌ ఇండియా బ్యాంక్‌ ఎంప్లాయిస్‌ అసోసియేషన్‌' (ఏఐబీపీఏ),'ఆలిండియా బ్యాంక్‌ ఆఫీసర్స్‌ అసోసియేషన్‌' (ఏఐబీవోఏ)లు మంగళవారం (13న), బుధవారం (14న) సమ్మెకు పిలుపునిచ్చిన సంగతి తెలిసిందే. అసోసియేట్స్‌ బ్యాంక్‌ ఆఫ్‌ ఇండియా దాఖలు చేసిన రిట్‌పై విచారణ జరిపిన కోర్టు ఈ మధ్యంతర ఉత్తర్వులను జారీ చేసినట్లుగా ఎస్‌బీహెచ్‌ ఒక ప్రకటనలో తెలిపింది. ఢిల్లీ హైకోర్టు నేపథ్యంలో సమ్మె ప్రతిపాదనపై సందిగ్ధత నెలకొంది. కోర్టు ఆదేశాల నేపథ్యంలో సమ్మె కొనసాగింపుపై ఉద్యోగ సంఘాల నుంచి నిర్ణయం వెలువడాల్సి ఉంది.
మీ స్నేహితులకు రికమెండ్ చెయ్యండి